JUMAL KÕNELEB
Tere jälle! Jagatud rõõm on kahekordne.
Oleme viimasel ajal saanud Joyga nii palju tagasisidet,
eelkõige positiivset tagasisidet ja saame vaid kiita Jumalat.
Paljud vaatajad on saatnud meile e-postiga tagasisidet,
kuidas oleme neid üles ehitanud.
Keegi olevat isegi kõik saated mitu korda läbi vaadanud.
Viimati kohtasin raudteejaamas
üht Tallinna meest, kes ütles, et ta vaatab Eestis meie saateid.
Anname kogu au Issandale!
Tahame aga tänada kõiki, kes on saatnud meile tagasisidet.
See julgustab meid.
Võib saata nii kiitust, kui kriitikat ning ka palveteemasid.
Kõik TV7 toimetusele saadetu edastatakse ka mulle ja Joyle.
Kanname Issanda ette kõik eestpalvesoovid.
Täna läheme Issanda palge ette.
Kui sul on olnud kunagi
raske läheneda Issandale, oled tundnud häbitunnet,
siis täna me palume, et sa vabaneksid sellest häbist.
Selleks et saaksid julgelt tulla Issanda ette ilma süü ja häbita.
Mis tunne on tulla elava Jumala palge ette?
Kuidas Ta võtab meid vastu?
Mida Ta teeb ja kuidas reageerib, kui me tõesti pöördume
oma südames ja meeles Tema poole ja tuleme Tema ette?
Esimene asi, mis sünnib, kui tuleme Tema ette
just selliste inimestena nagu oleme..
Tema on valgus, püha ja puhas, kõikvõimas Jumal.
Esimese asjana saan mina ise nähtavaks.
Tavaliselt meenuvad mulle vead Issanda palge ette palves minnes.
Mulle meenub, mida olen täna, eile või tüli käigus teinud.
Need asjad tõusevad mu meelde,
sest Issanda palge valguses ja me muutume nähtavateks.
See võib paljusid meist hirmutada.
Me ei julgegi minna Tema ette.
See on aga vale suhtumine.
Sa ei pea üldsegi kartma, sest see on ju ainult hea asi.
Jeesus nimelt tahab meid aidata just nendes asjades,
mida me kellelegi teisele ei taha ega julge rääkida.
Issand tahab tegeleda just sellega,
mida kellelegi teisele ei saa rääkida ega näidata.
Imeline, et saan Tema ette minnes päriselt nähtavaks.
Sakarja 3. ptk-is on tore jutustus sellest,
kuidas Jumal näitas Sakarjale ilmutuse.
Sakarja ütleb siin nii:
"Ja ta näitas mulle ülempreester.."
Jutt on tulevasest ülempreestrist.
"..Joosuat seismas Issanda ingli ees."
Mõtle, see on preester, uhke, hea,
igal moel korralik "kristlane", kes tuleb nüüd Issanda ingli ette.
Salmis 3:3 jätkub lugu nii:
"Joosual olid seljas määrdunud riided ja ta seisis ingli ees."
See on meile küll tuttav olukord.
Kui tuleme Issanda palge ette, võib olla selline nutune tunne.
"Jälle olen selles jamas!
Sa tead mind ja seda kõike. Neid asju on ikka palju!"
Seisame Tema palge ees, justkui määrdunud riietes.
Eespool oli hea kirjakoht, millest sa üle hüppasid.
Esimeses salmis öeldi, et ta seisis ingli ees
ja saatan seisis ta paremal pool, süüdistades teda.
See ongi tavaliselt nii, et kui oleme, nagu oleme,
teeme valesi asju ja pattu, siis meil tekib süütunne.
Me häbeneme ning tunneme end süüdi.
Tulevad süüdistavad mõtted mineviku asjade kohta,
millega me ei julge Issanda ette minna.
"Sa oled just läbi kukkunud. Sa ei ole väärt.
Jälle oled jamas. Sa ei saa minna Jumala palge ette!"
Peame mõistma, et nagu siin Joosuatki,
samuti püüab saatan takistada meid minemast Issanda palge ette.
Mida teeb Jumal?
Joosua ikkagi ju läheb.
Mida teeb Issand, kui Ta näeb meid neis määrdunud riietes?
Sakarja 3:4:
"Siis ingel kostis ja ütles neile, kes seisid ta ees, nõnda:
"Võtke tal määrdunud riided seljast ära!"
Ja ingel ütles temale: "Vaata, ma olen su süü sinult ära võtnud.."
Kui tuleme Jumala palge ette, siis esimene asi,
kui palun siiralt andeks, pöördun ning parandan meelt
ja küsin Tema käest abi, siis Ta andestab mulle.
1. Johannese 1:9 öeldakse nii:
"Kui me oma patud tunnistame, on tema ustav ja õige,
nõnda et ta annab andeks meie patud ja puhastab meid kogu ülekohtust."
Imeline, et tulles Tema ette
ja näidates ennast sellisena nagu ma olen,
näitan kõiki oma asju avatult, siis saab mulle osaks arm.
Ta andestab mulle kohe.
Ta võtab minult seljast need määrdunud riided.
Ta võtab selle ära ja puhastab mind kogu ülekohtust.
Sügavaimast südamesopist alates puhastab Ta mind täiesti puhtaks.
Ta andestab mulle.
See on imeline, mida Jeesuse veri meie heaks teeb.
Sellepärast Jeesus suri ristil ja kandis meie süüteod ning patud.
Me saame nüüd vabalt tulla Jumala palge ette.
Ilma süü ja häbita.
Kui me teeme ka vigu, siis Ta peseb meid puhtaks
ja Jeesuse veri puhastab meid kogu ülekohtust.
See on väga oluline, sest Jumal tahab, et igaüks meist
leiaks lähedase osaduse Temaga ja veedaks Temaga koos aega.
Mitte nii, et vahel harva ütleme mõne rutiinse palve
vaid et läheksime tõesti, nagu Jeesus ütles, oma kambrisse,
paneksime ukse kinni ja veedaksime aega Temaga koos.
Me tahame täna murda kõik kahtlused ja vaenlase süüdistused,
et ka sina teeksid seda ja saaksid lahti kõikidest valedest,
süütundest ja häbist ning lihtsalt läheksid Tema ette.
Minulgi on iga kord oma palvekambrisse minnes,
olgu selleks elutuba, köök või mistahes muu ruum,
vaja enesele meelde tuletada esmalt seda, et Jumal on hea.
Piibel ütleb Heebrealastele 11:6:
"Aga ilma usuta on võimatu olla meelepärane,
sest kes tuleb Jumala juurde,
peab uskuma, et tema on olemas
ja et ta annab palga neile, kes teda otsivad."
Need mõlemad osad on sama tähtsad.
Ma tuletan endale teadlikult neid mõlemat asja meelde.
Kui võtan palvehetkel oma Piibli,
tuletan endale esmalt meelde, et Jumal on selles paigas.
Ma ei jää ootama, et Ta ühel heal päeval ilmuks.
Ma usun, et Jumal on siin.
Kui lähenen Temale, siis Ta ongi seal.
Teiseks tuletan endale teadlikult meelde,
et Ta tasub mulle.
Teisisõnu mul tasub teda otsida.
Tal on minu jaoks alati midagi head.
Joygi ütles, et Ta võtab ära minu vead,
annab mulle andeks, Ta puhastab mind süütundest
ning Ta tahab sulle ja mulle alati ja ikka ainult head.
Neid asju pean mina vähemalt iga kord tegema.
Muidu võin minna kambrisse, olles hirmunud või murelik.
Kui lasen murel ja hirmul valitseda ei pruugi ma palvekambrisse minna.
Ma ei leiagi Jumalat.
Seepärast ma panen ukse kinni
ja tuletan meelde kirjakohta, mis ütleb, et Jumal on nüüd siin.
Ta aitab mind siin ja mul tasub Teda otsida.
Ta vastab minu küsimustele.
Ta päriselt ka aitab mind.
See on nii imeline!
Loen veel kord Sakarja 3:3.
Joosuas seisis ingli ees määrdunud rõivastega
ja ingel ütles neile, kes seisid tema ees:
"Võtke tal määrdunud riided seljast ära!"
Issand ütleb meile kõigile täna
ja teeb seda meile kõigile, kui oleme täna Tema palge ees.
Ta võtab meilt seljast need määrdunud riided.
"Ja ingel ütles temale:
"Vaata, ma olen su süü sinult ära võtnud
ja ma riietan sind uute riietega!"
"Ja ta ütles: "Pange temale puhas mähis pähe!"
Ja temale pandi puhas mähis pähe ja riided selga.
Ja Issanda ingel seisis juures."
Salmis 8 ja 9 on kirjas:
"sest vaata, ma toon oma sulase Võsu.."
Siin prohveteeritakse Jeesuse tulekust.
"..ma toon oma sulase Võsu!"
Mida Ta teeb?
"..pühin üheainsa päevaga ära selle maa süü."
Siin me nüüd oleme
ja need määrdunud riided: mure, vaeva, vigade,
läbikukkumiste riided laseme Issandal eneselt ära võtta.
Ta annab õiguse puhta rüü, armu ja andestuse pidurüü.
See sünnib, kui mõistame: meile on armu antud,
Issand on andnud meile andeks, Ta on pesnud meid puhtaks,
siis meie sisemusest tõuseb peorõõm.
Tänu Issandale, ma olen vaba sellest koormast!
Ma võin olla pidurõivastes.
Seda on oluline teada,
sest paljud elavad süütunde all ning usuvad ja kahtlustavad,
justkui Jumal ootab vaid hetke, et meid süüdi mõista.
Jumal ei ole selline!
Jumal pole ka selline, et kui tunnistad oma patud üles,
siis lajatatakse sulle nähtamatu haamriga.
Mida Jumal ütleb?
Johannese 1. kirjas öeldakse nii:
"Kui me oma patud tunnistame, on tema ustav ja õige,
nõnda et ta annab andeks meie patud ja puhastab meid kogu ülekohtust."
Jumal ootab, et tulles Tema ette, kui meid vaevab mõni viga või patt,
et me tunnistaksime selle Talle, et Ta saaks selle andeks anda
ja puhastada sind ja mind sellest täielikult.
Mõtle sellele. Selline on Jumal.
Ta ootab kogu aeg seda hetke,
et see Jan tuleks oma koormaga ja Ta saaks võtta selle temalt ära.
Nüüd saab lepitada ja puhastada Kristuse verega kõik tema patud.
Ta saab jälle olla täiesti vaba.
Meil ei ole Isa, kes ootab hetke, millal Ta saab meie üle kohut mõista.
Meil on Isa, kes armastab ja tahab meile head.
Jesaja 43:18 ütleb Issand: "Ärge tuletage meelde endisi asju
ja ärge pange tähele, mis muiste on sündinud."
Nüüd on alanud uus õppeaasta.
Suvi on möödunud
ja meil on nagu uue aasta algus, sest töötame ju koolis.
Sügisega algab uus õppeaasta.
See on imeline kirjakoht.
Seda on hea lugeda.
Issand ütleb: ärge tuletage meelde vanu asju.
Eks ole, et kui määrdunud riided
on meilt seljast võetud, vana on möödas
ja meile on antud andeks ning puhastatud Jeesuses veres,
siis me ei peaks enam meenutama ega hoolima vanadest asjadest.
Sageli juhtub, et me meenutame,
mis möödunud aastal valesti tegime ja mis kõik valesti läks.
Me ei peaks seda tegema.
Jeesuse nimel saame alustada igat hommikut nagu puhtalt lehelt.
Ka uuel alanud õppeaastal saame alustada täiesti algusest.
Jesaja 43:19 jätkab Issand:
"Vaata, mina teen hoopis uut: see juba tärkab, kas te ei märka?
Ma teen kõrbessegi tee, tühjale maale jõed."
Issand tahab teha midagi uut.
Kui Ta eemaldab vana, vana Joy, kõik vanad asjad
ja ma saan jätta need selja taha, siis Ta tahab teha uut.
Igal päeval tahab Ta teha minu ja sinu elus,
meie mõlema tööelus ja perekonnas midagi uut.
Nüüd see tärkab.
Võime olla innukad ja oodata, mida Issand sel aastal teeb.
Kuidas Sa viid mind edasi?
Mida uut Sa tood kaasa selle aasta jaoks?
See on vägev ja imeline!
Selline innukus, rõõm ja vägi tuleb siit, Jumala Sõnast.
Kas pole imeline? - Just.
Jumala ligiolus saame me olla meie ise.
See on koht, kuhu saame tulla igal päeval.
Jätta risti alla igal päeval selle,
mis rõhub ja minna vabana ning rõõmsatena edasi.
Pole vahet, kui suured on koormad, kui rasked on olnud asjad.
Pauluski ütleb:
"ma unustan kõik, mis on taga ja sirutun eesoleva poole.."
Iga päev võid unustada möödunu
ja minna julgelt edasi ning Jumal on taas sinuga.
Jumala arm on igal päeval uus.
Räägime sellest just seepärast,
et sinagi vabaneksid täielikult kõigest sellest,
mis takistab sind pääsemast imelisse osadusse Jumalaga,
millest sa tõesti saad selle väe, mida sa vajad igas päevas.
Pean tunnistama, et sageli, kui tulen Jumala palge ette
mõne murega südames ja hakkan palvetama
lihtsalt mõnda päheõpitud palvet, mida ma teen küll harva,
kuid oma monoloogi lõpetades ja lastes Issandal rääkida,
siis räägib Ta alati sellest, mis on mu südames.
Kas sa oled seda märganud?
Ta läheb mööda kõigist kaunitest liturgiavormidest ja palvest,
mida olen öelnud ning näeb minu südamesse.
Issand näeb alati meie südant.
Peatun ja küsin Issandalt: "Mida sina tahaksid mulle öelda?"
Ta räägib Sõna kaudu mulle just minu südame asjadest.
Kui muretsen rahaasjade pärast, siis Ta julgustab mind selle osas.
Kui muretsen mõne inimese,
näiteks mõne sugulase pärast, siis Ta räägib selle asja kohta.
Ta räägib otse mu südamesse.
Ta tahab olla mu lähedal.
Ta räägib just sellest, mis on mu südamel.
Ta tahab puudutada, vabastada, aidata ja julgustada.
Selline on meie Jumal.
Ta on tõesti vaid hea.
Selle kohta on jutustus Luuka evangeeliumis.
See on tõesti vägev. Kas räägime sellest?
Luuka 15. peatükk. - Kas loed selle?
Lugu kadunud pojast.
Oleme seda kuulnud palju kordi,
kuid seda on hea meenutada, sest Jumal on just selline.
Jeesus räägib seda seepärast,
et me mõistaksime, milline on Jumal, kui eksime.
Milline on Jumala süda?
Luuka 15:11: "Jeesus ütles: "Ühel inimesel oli kaks poega.
Ja noorem neist ütles isale: "Isa, anna mulle kätte
see osa varandusest, mis saab minule!"
Mida isa seepeale teeb?
Ta ei öelnud, et nii ei lähe, seda pole viisakas paluda!
"Ja isa jagaski varanduse nende vahel."
Ta andiski pojale pärandi, mis talle oleks kuulunud.
Kuigi isa ilmselt teadis,
et poeg kasutab seda varandust halval moel.
"Ja juba mõne päeva pärast
kogus noorem poeg kõik kokku ning reisis kaugele maale,
ja seal pillas ta ära oma vara, elades ohjeldamatult.
Aga kui ta oli kõik ära kulutanud, tuli sellele maale kange nälg,
ja puudus hakkas temalegi kätte tulema.
Ja ta läks ja poetas enda ühe sealtmaa kodaniku juurde
ning see saatis ta oma väljadele sigu hoidma."
Tal oli kodunt lahkudes raha.
Tal oli pärandiosa kaasas ja kindlasti ta mõtles,
et on vägev olla vaba, pole vaja oma tüütut isa teenida
ja ei pea tegema tüütut tööd igal päeval sama moodi.
Nüüd on mul raha ja lähen laia maailma.
Saan teha, mida tahan ja kulutada raha, millele tahan.
Nüüd ma kavatsen tõeliselt elama hakata!
,Ta raiskas raha ja ostis kalli auto.
Tänapäeva ülekantud tähenduses
mõne uhke automargi ning korraldas suuri pidusid.
Elas vägevat "vaba" elu.
Rahad said aga ühel päeval otsa.
Sõbrad kadusid sedamaid.
Sellel maal oli parajasti tekkinud majanduskriis.
Ta ei leidnud õiget töödki ja pidi hakkama sigu talitama.
Huvitav on edasi lugeda,
et kui ta mõttesse jäi ja läks tagasi isa juurde,
siis tulebki välja esimene asi, mida mina pean väga tähtsaks.
Milline tahes on su elu olukord - sa võid alati naasta Isa juurde.
Isa ootab seda, et tuled tagasi Tema juurde.
Seda on ka siin loos näha, et isa ootas poega.
Poeg ütles: "Ma tõusen ja lähen oma isa juurde ja ütlen talle:
"Isa, ma olen pattu teinud taeva vastu ja sinu ees,
ma ei ole enam väärt, et mind su pojaks hüütaks!
Pea mind nagu üht oma palgalistest!"
Ja ta tõusis ja asus teele oma isa juurde.
Aga kui ta alles kaugel oli, nägi isa teda ja tal hakkas hale.."
Kui ta alles oli kaugel, nägi tema isa teda.
Näeme, et isa ootas teda.
Isa ei olnud kaugel, ehk ta istus maja ees
ja ootas päeva, millal ta näeb poja tagasitulekut.
Kui poeg oli veel kaugel, andis isa talle andeks.
Selline on meie Jumal.
Kui lähened Talle, annab Ta juba sulle armu.
Ta annab armu ja on juba ristitöö kaudu lepitanud kõik patud.
Ta on seda juba teinud.
Kui lihtsalt lähened Talle,
siis Ta juba rõõmustab ning annab sulle armu.
Mida Ta siis ütles?
"Ja ta tõusis ja asus teele oma isa juurde."
"..tal hakkas hale ning ta jooksis
ja langes poja kaela ja andis talle suud."
Milline armastus!
Isa ei jäänud sinna verandale.
Mõtle, kui need oleks meie lapsed.
Nad raiskaks meie varanduse narkootikumidele või millele iganes.
Võime mõtelda, et poeg tuleb lihtsalt raha juurde küsima.
Isa ei mõtelnud nii.
Piibel annab pildi Jumalast.
Ta kohe rõõmustab,
annab otsekohe armu ja jookseb oma pojale vastu.
Kui lähened Jumalale, siis Tema tuleb sulle kohe vastu.
Öeldakse, et tehes üks samm Tema suunas,
siis Tema teeb kolm sinu suunas.
Ta tuleb kohe.
Ta armastas ja süleles poega.
Kas loed, mida ta siis tegi?
"..langes poja kaela ja andis talle suud.
Aga poeg ütles isale:
"Isa, ma olen pattu teinud taeva vastu ja sinu ees,
ma ei ole enam väärt, et mind su pojaks hüütaks!"
See võib olla meie osas tõsi.
Me tõesti ei väärigi enam seda.
"Ent isa ütles oma sulastele:
"Tooge kiiresti kõige kallim kuub ja pange talle selga ja andke talle
sõrmus sõrme ja jalatsid jalga ja tooge nuumvasikas, tapke see
ja söögem ning olgem rõõmsad, sest see mu poeg oli surnud,
ja on jälle saanud elavaks, ta oli kadunud, ja on leitud!"
Ja nad hakkasid rõõmsasti pidutsema."
Kui poeg tuli seakarjast haisvate ja määrdunud riietega,
siis lasi isa tal end kohe pesta ja määrdunud riided ära visata.
Andis talle uhked peened riided, mis kuulusid üksnes pojale.
Lisaks pitserisõrmuse,
mis tegelikult näitab, et tema pojaseisus on taastatud.
See sõrmus on nagu tõestus, et ta on taas oma isa poeg.
Ta saab kasutada isa nime, nagu ta polekski ära olnud.
Kõige tipuks korraldatakse pidu ning tähistatakse seda kojutulekut.
Selline on meie Isa.
Me saame nüüd minna otse sellesse õhtusse ja nädalasse
peomeeleolus ja -rõõmus, sest meile on armu antud,
meid on puhtaks pestud ja oleme Jumala tütred ja pojad.
Nüüd me palvetame.
Tänu, Taevaisa, et saame alati tulla igal ajal Sinu juurde!
Igas olukorras.
Kui me Sulle läheneme, tuled Sina meie lähedale.
Tänu, et igaüks meist saab täna tulla lihtsalt Sinu ette,
tulla Sinu armastavasse ligiollu ja vabaneda kõigest.
Tänu, et annad kõik patud andeks ja pesed meid täielikult puhtaks,
paned meile piduriided selga ja oleme alati Su armsad lapsed!
Õnnista täna igat vaatajat ja vabasta kogu pimeduse väest.
Kogu häbist ja süüst, Jeesuse nimel!
Tänu, et igaüks meist võib olla ja püsida vabana!
Jeesuse nimel, aamen.
Piiblis on kirjas: "andke, siis teile antakse."
See pole niisama lause,
vaid jumalik põhimõte, mis toimib kõigis eluvaldkondades.
Näiteks maal elades näeb seda põllumajanduses.
Seeme külvatakse
ja isegi ühest seemnest saab saagiks terve viljapea.
Räägime, et maa annab saaki.
Jumala riigis on tõepoolest nii,
et kui me midagi Talle anname, siis me ka saame.
Seetõttu on tore võimalus anda.
Me ei pea kunagi mõtlema,
et Jumalale midagi andes, kaotame me midagi.
Jeesus ise ütleb,
et igaüks, kes loobub minu pärast, saab mitmekordselt tagasi.
Võid tänagi rõõmuga anda, teades, et Issand õnnistab seda andi.
Võid helistada annetusnumbrile 900 1777 (Kõne hind Eestis 7 eurot)
Võid ka kasutada kontonumbreid, mida näed peagi ekraanil.
Ole õnnistatud ja tea,
et Jumal õnnistab seda, mida sina annad!
Aamen.
TV7 arvelduskontod Swedbank EE052200221048388411 SEB EE441010220109461019 Saaja: Taevas TV7
Tõlge: Meeli ja Marko Martin